එක්සත් ජාතික පක්ෂය, ජනතා විමුක්ති පෙරමුණ ඇතුලු විපක්ෂය ආණ්ඩුවට එරෙහිව ක්‍රියාත්මක කරන වැඩවර්ජනයට සහය නොදී එක්සත් ජාතික පක්ෂයේ නායක රනිල් වික්‍රමසිංහ මහතාගේ බිරිය මහාචාර්ය මෛත්‍රී වික්‍රමසංහ මහත්මිය ඊයේ (21) සුපුරුදු පරිදි කැලණිය විශ්වවිද්‍යාලයේ සේවයට වාර්තා කර තිබේ.වැඩවර්ජනය සුදානම් කර තිබු ඊයේ(21) දින සුපුරුදු පරිදි උදේ 9.30ට පමණ සිය මෝටර් රථයෙන් ඇය විශ්වවිද්‍යාලයට පැමිණ මානව ශ්‍රාස්ත්‍ර පීඨය යටතේ ඇති සිය ඉංග්‍රීසි අධ්‍යානාංශයේ රාජකාරී කටයුතු ආරම්භ කර ඇත.ස්ත්‍රී පුරුෂ සමාජභාවය පිළිබඳ අධ්‍යයන ආයතනයේ අධ්‍යක්ෂ වශයෙන්ද කටයුතු කරන මෛත්‍රී වික්‍රමසිංහ මහත්මිය එම අධ්‍යාංශයටද පැමිණ සිය රාජකාරී ඉටු කර ඇතැයි දැනගන්නට ලැබේ.එක්සත් ජාතික පක්ෂය ඇතුලු විපක්ෂය ඊයේ (21) ක්‍රියාත්මක කළ වැඩවර්ජනයට විශ්වවිද්‍යාල ආචාර්යවරුන්ගේ සමිති සම්මේලනයේ ඇතැම් පිරිස් ද සහය දක්වා ඇති අවස්ථාවේ එක්සත් ජාතික පක්ෂයේ නායකයාගේ බිරිය වශයෙන් මෙන්ම විශ්වවිද්‍යාල ආචාර්යවරියක් වශයෙන් ඇය මේ වැඩවර්ජනයට සහය නොදැක්වීම විශේෂත්වයකි.රනිල් වික්‍රමසිංහ මහතා ඊයේ (21) විවිධ රූපවාහිනි නාලිකා ඔස්සේ ද මේ වැඩවර්ජනයට සහය දක්වා පාරට බහින ලෙස ජනතාවගෙන් ඉල්ලා සිටි අවස්ථවේ ඇය මේ තිරණය ගැනීම ගැටලුවක් ව ඇත.ජනතාව නොමග යවමින් ආණ්ඩුවට එරෙහිව පාරට බස්සන්නට විවිධ උපක්‍රම යොදන එක්සත් ජාතික පක්ෂය ඇතුලු විපක්ෂයේ ක්‍රියාපටිපාටියට එරෙහිව ගොස් සිසුන්ගේ අනාගතය අඳුරු නොකරන්නට ඇය ගනු ලැබු තීරණයට විශ්වවිද්‍යාල ප්‍රජාව ද ස්තුතිය පළ කරයි..